open-index/open-wikipedia-markdown huggingface dataset:
Romualdas Drakšas

**Romualdas Drakšas** (g. 1971 m. gegužės 29 d.) – teisininkas, teisėtyrininkas penalistas, advokatas, teisės pedagogas, Mykolo Romerio universiteto (MRU) profesorius, Vilniaus universiteto (VU) Teisės fakulteto docentas, rašytojas fantastas.

Mama – Anna Drakšienė, teisininkė, kriminologė, VU docentė.
Tėvas- Pranciškus Ramundas Drakšas, fizikas.

## Biografija

1989-1994 m. baigė Vilniaus universiteto Teisės fakultetą, įgijo teisininko kvalifikaciją. 1996-2001 m. eksternu studijavo doktorantūroje. Mokslinių interesų sritis – baudžiamoji teisė. 2002 m. apgynė disertaciją tema „Mirties bausmės istoriniai, komparatyviniai ir filosofiniai aspektai", socialinių mokslų (teisės krypties) daktaras. Stažavosi užsienyje.
1993-1994 m. Acheno apylinkės teisme (vakarų Vokietija) atliko praktiką.

Nuo 1994 m. lapkričio iki 1997 m. gruodžio mėn. Vilniaus 1-osios advokatų kontoros advokato padėjėjas.
Nuo 1997 m. gruodžio mėn. Advokato Romualdo Drakšo kontoros advokatas. VU Teisės fakulteto Baudžiamosios teisės katedros asistentas (nuo 1999 m. rugsėjo 1 d. iki 2002 m. birželio 1 d.), lektorius (nuo 2002 m. birželio 1 d. iki 2003 m. rugsėjo 1 d.), docentas (nuo 2003 m. rugsėjo 1 d.). MRU Teisės fakulteto Administracinės teisės ir proceso katedros ir Baudžiamosios teisės ir kriminologijos katedros profesorius.

Paskelbęs mokslinių straipsnių įvairiais baudžiamosios teisės klausimais. Fantastinės literatūros autorius. 2009 m. birželį pirmoji „Žmogaus“ serijos dalis „Man. The Awakening“ buvo išleista Niujorke, o spalio mėnesį ji buvo pristatyta Frankfurto knygų mugėje.
 
Moka anglų, rusų ir vokiečių kalbas.

## Bibliografija

* Mirties bausmė: situacija ir perspektyvos (monografija),
* Baudžiamoji atsakomybė ir jos realizavimo formos (monografija),
*
* Advokatas: veiklos pagrindai ir problemos (monografija),
* Nepilnamečių baudžiamoji atsakomybė (vadovėlis),
* Lietuvos Respublikos baudžiamojo kodekso komentaras. Bendroji dalis. (2004 m.) bendraautoris
* Žmogus. Pabudimas (romanas),
* Žmonija (romanas),
* Raganiaus karas (romanas),
* Paskutinis angelo skrydis (romanas),
* Antarktida. Pradžios knyga (romanas).
* Romos priešai (istorinis romanas).

## Šaltiniai
Bilevičiūtė

**Bilevičiūtė**:

*Daina Bilevičiūtė, dainininkė
*Eglė Bilevičiūtė, kriminalistė, MRU profesorė
*Joana Bilevičiūtė (1868–1948), teisininko Stanislovo Narutavičiaus žmona
*Sofija Bilevičiūtė-Zubovienė (1860–1932)
Arabų pavasaris

**Arabų pavasaris** (arabų kalba: الثورات العربية‎, al-Thawrāt al-ʻArabiyyah) – demonstracijų, protestų ir karų, vykstančių arabų pasaulyje, banga, kuri prasidėjo 2010 m. gruodžio 18 d.

Didžiausios revoliucijos vyko Tunise, Egipte, Jemene ir Libijoje. Pilietiniai neramumai Bahreine ir Sirijoje. Didesni protestai rengti Alžyre, Irake, Jordanijoje, Kuveite, Maroke ir Sudane. Mažesni neramumai užfiksuoti Džibutyje, Libane, Mauritanijoje, Omane, Saudo Arabijoje ir Vakarų Sacharoje.

2011 m. gegužę įvyko susirėmimai Izraelio pasienio teritorijose ir arabų mažumos protestai Irano Chuzestano provincijoje. Tuaregų kovotojai, grįžtantys iš Libijos pilietinio karo, sukėlė konfliktą Malyje, kuris buvo pavadintas Arabų pavasario nesėkme, Šiaurės Afrikoje. Susirėmimai Libane laikomi kaip Sirijos sukilimo smurto poveikis. 2012 m. rugsėjo mėn. Vakarų Krante kilo protestų banga, kuriais palestiniečiai reikalavo mažesnių maisto kainų ir Palestinos Ministro Pirmininko S.Fajado atsistatydinimo.

## Pasekmės
Neramumų metu Tunise ir Egipte atstatydinti prezidentai Zinas Al Abidinas Ben Ali ir Hosnis Mubarakas, paleisti politiniai kaliniai, likviduotos politinės policijos ir buvusios valdančiosios partijos. Libijoje per pilietinį karą žuvo tūkstančiai žmonių, nuverstas ir nužudytas Libijos lyderis Muammar al-Gaddafi. Įkurta Libijos nacionalinė taryba. Jemene kilus neramumams Ali Abdullah Saleh pasitraukė į tremtį. Sirijoje prasidėjo pilietinis karas per kurį žuvo tūkstančiai žmonių. Jordanijos karalius paleido ministrų kabinetą. Omane ir Saudo Arabijoje įvestos ekonominės pertvarkos. Maroke vykdytas referendumas dėl konstitucijos pataisų. Bahreine paleisti politiniai kaliniai, įvykdytos ekonominės reformos.

## Santrauka pagal šalis

## Kita informacija
Tautų pavasaris

## Išnašos
Eglė Bilevičiūtė

**Eglė Bilevičiūtė** (buv. **Kažemikaitienė**; g. Lietuvoje) – teisininkė, teisėtyrininkė kriminalistė, teisės pedagogė, Mykolo Romerio universiteto (MRU) profesorė.

## Biografija
1994 m. baigtas Vilniaus tiksliųjų, gamtos ir technikos mokslų licėjus (realinė gimnazija). 1994–1997 m. Lietuvos policijos akademijoje – teisės ir policijos veiklos specialybė, bakalauro studijų programa. 1997–1999 m. Lietuvos teisės akademijoje – teisės ir policijos veiklos specialybė, magistrantūros studijų programa. 1999–2003 m. Lietuvos teisės universitete – teisės krypties doktorantūros studijos. 2003 m. spalio 15 d. apgynė disertaciją tema „Lietuvos Respublikos kriminalistinė sistema: dabartinė būklė ir naujas modelis“, socialinių mokslų teisės krypties daktarė.

Nuo 2008 m. docentė. MRU Teisės fakulteto Administracinės teisės ir proceso katedros profesorė.

Moka anglų, rusų kalbas.

Lietuvos kriminalistų draugijos viena iš steigėjų ir narė nuo jos įsteigimo (2001 gruodžio mėn.). Nuo 2006 m. birželio Lietuvos kriminalistų draugijos Tarybos sekretorė.

## Šaltiniai
Birutė Pranevičienė

**Birutė Pranevičienė** (g. Lietuvoje) – teisininkė, teisėtyrininkė kriminalistė, teisės pedagogė, Mykolo Romerio universiteto (MRU) profesorė, administracinės teisės specialistė.

## Biografija
2000 m. baigė teisę, teisės magistrė. 2002 m. apgynė daktaro disertaciją tema „Kvaziteismai administracijos veiksmų teisėtumo kontrolės ir administracinių ginčų nagrinėjimo sistemoje”, socialinių mokslų (teisės krypties) daktarė.

Nuo 2003 m. sausio mėn. iki 2003 m. birželio mėn. Lietuvos teisės universiteto Teisės fakulteto Administracinės teisės ir proceso katedros lektorė.
Nuo 2003 m. birželio mėn. – iki šiol MRU Teisės fakulteto Administracinės teisės ir proceso katedros docentė.
Nuo 2003 m. rugsėjo mėn. – iki šiol MRU Viešojo saugumo fakulteto Teisės katedros vedėja. MRU Teisės fakulteto Administracinės teisės ir proceso katedros profesorė.

Moka anglų, rusų kalbas.

## Šaltiniai
Glicerijus

**Glicerijus** (apie 420 m. – po 480 m.) buvo Vakarų Romos imperatorius 473-474 m. Jį imperatoriumi paskelbė karvedys Gundobadas, bet Konstantinopolis jo nepripažino, o Julijus Neposas jį nuvertė. Vėliau jis buvo vyskupu Salonoje.

## Iškilimas

Apie Glicerijų žinoma mažai. Prieš tampant imperatoriumi jis buvo Ravenos rūmų imperatoriškosios sargybos vadas, o anksčiau vadovavo kariams Dalmatijoje.

472 m. kilo pilietinis karas tarp imperatoriaus Antemijaus ir jo karvedžio Ricimero. Jis nužudė Antemijų ir paskyrė Olibrijų imperatoriumi, bet greitai jie abu mirė. Rytų Romos imperatorius Leonas vilkino naujo imperatoriaus išrinkimą, tad germanai, tarnaujantys romėnų armijoje, kuriems atstovavo Ricimero sūnėnas Gundobadas, išrinko imperatoriumi Glicerijų 473 m. kovo 3 d. ar kovo 5 d. Ravenoje.

## Valdymas

Glicerijus bandė susitaikyti su Rytų Romos imperatoriumi ir gan sėkmingai atrėmė barbarų puolimą. Daugumą savo valdymo laiko jis praleido Šiaurės Italijoje.

473 m. vizigotų karalius Eurikas pradėjo įsiveržimą į Italiją, bet jo karo vadą Vincentijų nugalėjo ir nužudė Glicerijui ištikimi Ala ir Sindila. Tačiau jis negalėjo sutrukdyti Eurikui užimti Arlio ir Marselio Galijoje. Tuo metu Vidimiro vadovaujami ostgotai pradėjo žygiuoti į Italiją. Glicerijus nenorėjo, kad gotų armijos susijungtų, tad Glicerijus davė 2000 solidų kyšį ir įtikino, kad Vidimiro norimos žemės užimtos vizigotų, o jam geriau keliauti į Galiją.

Rytų Romos imperatorius Leonas nepripažino nei Olibrijaus, nei Glicerijaus, o savo kandidatu pasirinko Julijų Neposą, Dalmatijos karo vadą, imperatorienės Verinos giminaitį. Dėl vėlyvo išrinkimo, Neposas negalėjo išvykti, nes uostai užsidarė žiemai. 474 m. sausį mirė Leonas I, o jo įpėdiniu tapo Leonas II, kuris savo kolega pasirinko tėvą Zenoną. Šis toliau nepripažino Glicerijaus, kuris stengėsi nesipykti su Konstantinopoliu ir patraukti į savo pusę bažnyčią.

## Nuvertimas ir mirtis

474 m. atvėrus uostus Julijus Neposas išvyko į Italiją nuversti Glicerijaus. Šis tikriausiai vyko į Romą sutelkti pasipriešinimą, bet Julijus Neposas atvyko į Portą liepos mėn. ir nuvertė imperatorių be kovos. Glicerijus tapo Salonos vyskupu Dalmatijoje. Manoma, kad Gundobadas tuo metu buvo Galijoje ir rinko karius ar perėmė iš tėvo burgundų karaliaus titulą. Galimas daiktas, kad jis nesipriešino Glicerijaus nuvertimui, nes Romos senatas nenorėjo paremti imperatoriaus.

Glicerijus buvo Salonoje 475 m., kai grįžo Julijus Neposas po to, kai jį nuvertė karo vadas Flavijus Orestas ir 476 m. kai paskutinį Vakarų Romos imperatorių Romulą Augustulą nuvertė Odoakras, herulų vadas. Manoma, kad Glicerijus mirė Salonoje.

## Išnašos
Išsivysčiusi šalis

**Išsivysčiusi šalis** – valstybė, kuri dėl savo ekonominio, socialinio ir politinio išsivystymo yra palyginti aukštesnėje stadijoje negu besivystančios šalys. Tokia valstybė šnekamojoje kasdienėje kalboje laikoma turtinga. Priskyrimas priklauso nuo išsivystymo kriterijaus pasirinkimo.

## Išsivysčiusių šalių sąrašas
TVF sudarytas išsivysčiusių šalių sąrašas:


* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

CŽV papildytas sąrašas 

## Susiję straipsniai
* Besivystančios rinkos
* Išsivysčiusios rinkos

## Išanšos
Virgilijus Poderys

**Virgilijus Poderys** (g. 1961 m. kovo 18 d. Kaune) – energetikas, finansininkas, politikas.

## Biografija
1979 m. baigė Kauno 21-ąją vidurinę mokyklą, 1984 m. – Vilniaus universiteto Fizikos fakultetą, 2000 m. – Kauno Vytauto Didžiojo universitetą, verslo administravimo magistras. 

1984–1992 m. Chemijos instituto mokslinis darbuotojas. 1992–1993 m. Lietuvos Respublikos finansų ministerijos specialistas. 1992–1993 m. Vertybinių popierių komisijos Registravimo skyriaus specialistas, 1993–1994 m. skyriaus viršininkas. 1994–1997 m. komisijos pirmininko pavaduotojas, 1997–2006 m. – pirmininkas.

2006–2007 m. Ministro Pirmininko patarėjas finansų klausimais. 2007 m. „Finasta“ investicijų portfelių departamento direktorius. 2007–2009 m. Valstybinės kainų ir energetikos kontrolės komisijos pirmininkas. 2009–2010 m. Visagino atominės elektrinės Ekonomikos direktorius. 2010–2013 m. „Litgrid“ valdybos narys ir generalinis direktorius. 2013–2015 m. „EPSO-G” generalinis direktorius, 2015 m. – Ekonomikos direktorius. 2015–2016 m. nepriklausomas finansų ir energetikos ekspertas. 2016 m. Valstybinės kainų ir energetikos kontrolės komisijos vyriausiasis patarėjas.

2016–2020 m. Seimo narys. Nuo 2021 m. Lietuvos energetikos agentūros direktorius.

Vedęs, turi sūnų ir dukrą.

Moka rusų, anglų kalbas.

## Šaltiniai
Prano Mašioto mokykla

**Prano Mašioto mokykla** - rašytojo Prano Mašioto (1863-1940) vardo mokykla Lietuvoje:

## Pradinės mokyklos

*Kauno Prano Mašioto pradinė mokykla
*Vilniaus Prano Mašioto pradinė mokykla

## Pagrindinės mokyklos
*Klaipėdos Prano Mašioto pagrindinė mokykla
Gedimino mokykla

**Gedimino mokykla** – kunigaikščio Gedimino vardo mokykla Lietuvoje:

* Kauno Gedimino sporto ir sveikatingumo vidurinė mokykla
* Nemenčinės Gedimino gimnazija
Vytauto Didžiojo mokykla

**Vytauto Didžiojo mokykla** – Vytauto Didžiojo vardo mokykla:

## Pagrindinės mokyklos
* Jurbarko Vytauto Didžiojo pagrindinė mokykla

## Gimnazijos
* Klaipėdos Vytauto Didžiojo gimnazija
* Trakų Vytauto Didžiojo gimnazija
* Vilniaus Vytauto Didžiojo gimnazija
Antano Baranausko vidurinė mokykla

**Antano Baranausko vidurinė mokykla** – vyskupo Antano Baranausko (1835–1902) vardo mokykla Lietuvoje:

* Anykščių Antano Baranausko vidurinė mokykla
* Rumšiškių vyskupo Antano Baranausko vidurinė mokykla
Aleksandro Stulginskio mokykla

**Aleksandro Stulginskio mokykla** – Lietuvos prezidento Aleksandro Stulginskio (1885–1969) vardo mokykla Lietuvoje:

* Kaltinėnų Aleksandro Stulginskio gimnazija (buv. Aleksandro Stulginskio vidurinė mokykla)
* Kauno Aleksandro Stulginskio pagrindinė mokykla
Abraomo Kulviečio mokykla

**Abraomo Kulviečio mokykla** – raštijos veikėjo Abraomo Kulviečio (1510–1545) vardo mokykla:

*Kulvos Abraomo Kulviečio pagrindinė mokykla, Jonavos rajonas
*Vilniaus Abraomo Kulviečio vidurinė mokykla
Prano Mašioto pradinė mokykla

**Prano Mašioto pradinė mokykla** - rašytojo Prano Mašioto (1863-1940) vardo pradinė mokykla Lietuvoje:

*Kauno Prano Mašioto pradinė mokykla
*Vilniaus Prano Mašioto pradinė mokykla
Lisauskas

;Lisauskas
* Kazys Algimantas Lisauskas – Lietuvos partizanas;
* Martynas Lisauskas – šuolių į vandenį sportininkas;

* Petras Lisauskas – šokėjas, choreografas;
* Stasys Lisauskas (g. 1927) – Lietuvos partizanas;
* Stasys Lisauskas (g. 1933) – milicininkas, LTSR Vidaus reikalų ministras;
* Zenys Lisauskas – rezistentas.
;Lisauskienė
* Julija Lisauskienė – muzikos mokytoja ir chorvedė.

Nereta pavardė. Kilusi iš slaviškų pavardžių – , , . Šios gali būti įvairios kilmės: iš *Лиса* („lapė“), iš *лысый* („plikas“), iš *лисый* („geltonas“), iš krikšto vardo *Алес-, Алис*.

## Šaltiniai
Šviesos mokykla

**Šviesos mokykla** - „Šviesos“ vardo mokykla Lietuvoje:

*Grigiškių Šviesos vidurinė mokykla 
*Vilniaus Šviesos pradinė mokykla
Šilo mokykla

**Šilo mokykla** – „Šilo“ vardo mokykla:

## Pradinės mokyklos
* Kauno Šilo pradinė mokykla

## Vidurinės mokyklos

* Baltosios Vokės Šilo vidurinė mokykla;
* Juodšilių Šilo vidurinė mokykla;
* Ukmergės Šilo vidurinė mokykla.

## Specialiosios mokyklos

* Vilniaus Šilo specialioji mokykla
Freddie Wong

**Fredis Vongas** (*Freddie Wong*; 1985 m. rugsėjo 13 d.) – amerikiečių filmų kūrėjas ir elektroninio sporto žaidėjas, geriau žinomas savo Youtube kanalo slapyvardžiu – **freddiew**.

## Biografija

Fredis Vongas baigė privačią Leiksaido mokyklą (*Lakeside School*) Sietle.. Vėliau įstojo ir baigė Pietų Kalifornijos universiteto Kinematografijos meno mokyklą.

Vadovauja „Overcrank Media“ kompanijai, kuri 2010 m. birželio 4 d. išleido filmą „Bear“.

## Šaltiniai

## Nuorodos
* Oficiali svetainė 
* Oficialus Youtube kanalas
* Overcrank Media oficiali svetainė
Lenkų ledynas

**Lenkų ledynas** () - vienas iš dviejų pagrindinių ledo laukų Akonkagvos kalno (Andai) šlaituose. Tokį vardą jam 1934 m. suteikė lenkų alpinistų ekspedicija, vadovaujama Konstanto Jodko-Narkevčiaus.

## Išnašos
Kęstutis Bagdanavičius

**Kęstutis Bagdanavičius** (g. 1961 m. gruodžio 30 d. Santakoje) – Lietuvos ir Kalvarijos savivaldybės politinis bei visuomenės veikėjas, olimpinis bokso teisėjas.

## Biografija
1980 m. baigė Kalvarijos vidurinę mokyklą.

UAB „Arvi ir ko“ spec. produktų vadovas.

Lietuvos liaudies partijos narys, Lietuvos Respublikos liberalų sąjūdžio narys. Nuo 2011 m. Kalvarijos savivaldybės tarybos narys.

Lietuvos bokso federacijos teisėjas. 2016 m. vasaros olimpinėse žaidynėse teisėjavo 28-iose bokso dvikovose.

Žmona Jolanta, vaikai Tomas, Asta, Indrė, Gabrielė.

## Šaltiniai
Kompiuterinių žaidimų konsolė

**Kompiuterinių žaidimų konsolė** − kompiuteris arba kompiuterinio tipo įrenginys, daugiausia skirtas žaisti kompiuterinius žaidimus (šių dienų žaidimų konsolės taip pat geba atvaizduoti filmus ar groti muziką). Dažniausiai naudojamas išvesties įrenginys yra televizorius, rečiau − kompiuterio monitorius. Terminas *kompiuterinių žaidimų konsolė* naudojamas apibūdinti mechanizmą, sukurtą vartotojams tiktai kompiuterinių žaidimų žaidimui, skirtingai nuo asmeninio kompiuterio, kuris turi daug kitų funkcijų, ar arkadinių žaidimų mašinų.

## Istorija

Nors pirmieji kompiuteriniai žaidimai atsirado XX a. šeštajame dešimtmetyje, jie buvo grindžiami vektoriniu, o ne analoginiu vaizdu. Taip buvo iki 1972 m., kai bendrovė „Magnavox“ išleido pirmąją kompiuterinių žaidimų konsolę − Magnavox Odyssey, kurią suprojektavo Ralfas Bajeris. Ją buvo galima prijungti prie televizoriaus. Tačiau Odyssey nesulaukė itin didelio pasisekimo, iki tol, kol „Atari“ kompanijos Pong arkadinė žaidimų mašina neišpopuliarino video žaidimų.

## Sudedamosios dalys

Paprastai žaidimų konsolė susideda iš kelių dalių:

* *Pagrindinė dalis* − dėžė, prie kurios jungiami kiti įrenginiai. Viduje yra pagrindinė plokštė su mikroschemomis, įskaitant RAM, ROM, CPU, kasečių/kortelių prievadą ar CD-ROM įrenginį.
* *Maitinimas* − jungiama prie AC maitiklio, taip gaunant nuolatinę elektros srovę. Kartais maitiklis jau būna integruotas dėžėje.
* *Audio-video jungtis* − aukšto dažnio kabelis jungiamas prie televizoriaus, norint perduoti vaizdą.
* *[[Žaidimų valdymo įrenginys|Valdymo įrenginiai]]* − įvesties įrenginiai (žaidimų pultas, vairasvirtė, vairas, klaviatūra, pelė ir pan.), kuriais valdoma konsolė ir objektai, atvaizduojami ekrane.
* *[[Laikmena|Laikmenos]]* − optinis diskas, kasetė/kortelė, diskeliai ().
* *[[Atminties kortelė]]s*

## Taip pat skaitykite
* Kompiuterinių žaidimų istorija
* Delninė žaidimų konsolė
* Žaidimų automatas

## Šaltiniai

## Nuorodos
* Konsolių platformos  Atviro katalogo projekto svetainėje
Garbinimas hinduizme

Hinduistų, kaip ir kitų religijų praktika apima kasdieninius ritualus, gyvenimo ciklo įvykius ir religines apeigas šventovėse. Praktikuojantys hinduistai ryte ir vakare atlieka sandhja ritualą, į kurį įeina apsiplovimas, malda, šventos formulės – mantros (ypač Gajatri-mantra, iš Rigvedos), simbolinė auka (gėlės, vanduo) dievams.

Svarbiausi gyvenimo ciklo įvykiai yra pašventimas, vestuvės, laidotuvės. Pašventimas (upanajana) atliekamas 8-12 metų trijų aukštųjų varnų berniukams. Šventojo siūlo perrišimas per kairįjį petį simbolizuoja antrąjį gimimą, todėl šių varnų nariai vadinami dukart gimusiais. Ceremoniją atlieka brahmanas tardamas Gajatri ir kitas mantras. Pastaraisiais dešimtmečiais ritualą imituoja ir žemesnių kastų nariai, ir dėl šios priežasties neretai įvyksta konfliktai su aukštųjų kastų atstovais.

Vestuvių ceremonija labai įvairi, priklausoma nuo regiono, kastos ir socialinio statuso. Vestuvių data nustatoma astrologo, kruopščiai išnagrinėjus jaunikio ir nuotakos horoskopus. Svarbiausias simbolinis momentas yra jaunųjų ėjimas aplink ugnį.

Hinduistai praktikuoja mirusiųjų kremaciją. Tai atliekama vadovaujant brahmanui. Pelenus rekomenduotina išmesti šventoje vietoje, geriausia – į Gangą.

Indų šventovės skirtos konkretiems dievams, kurių statulos statomos gilumoje, specialioje celėje. Švenčių metu atliekama šventovės dievo garbinimo ceremonija (pudža) atnašaujant simbolines aukas: gėles, vaisius, smilkalus. Apeigų metų giedamos giesmės, groja tradicinė muzika (kuklesnėse šventovėse pasitenkinama įrašais).

Vienas specifinių hinduizmo bruožų yra piligrimystės į šventas vietas: prie šventovių kalnuose, upių (ypač jų santakų). Dauguma pilgrimystės objektų vietinės reikšmės, kiti – regioninės, kai kurie sutraukia piligrimus iš visos šalies: šventasis miestas Varanasis Gangos ir Jamunos (Džamnos) santakoje, Ajodhja (laikoma Ramos rezidencija), Haridvaras („Dievo vartai“) Himalajų priekalnėse prie Gango posūkio į lygumą, Mathura (Krišnos vaikystės ir jaunystės miestas) ir kt. Piligrimystės tikslas – apsiplovimas šventos upės vandenyje. Kiekviena šventa vietovė lankoma tam tikru laiku kasmet ar rečiau (Kumbha mela kas 12 metų skirtingose vietovėse).

## Taip pat skaitykite
* Hinduizmo istorija
Hinduizmo šventės

Hinduistai turi daugybę religinių švenčių, tačiau tik keliolika iš jų švenčia visi indai visoje šalyje. 

## Holi
Populiariausia šventė yra Holi, kurios kilmė nelabai aiški. Ji švenčiama vasario-kovo pilnatį ir viename kalendoriuje laikoma naujaisiais metais. Holi siejama su meilės dievu Kamadeva, todėl šventė turi saturnalijos bruožų. Pirmąją dieną sudeginama didžiulė baidyklė (demonės Holikos arba meilės dievo Kamos), antrąją ir trečiąją dieną indai apibarsto vienas kitą spalvotais dažais (milteliais arba skysčiu, dažnai ir purvu), kai kuriuose regionuose imituojamos kovos tarp vyrų ir moterų. 

## Divali
Pagal kitą kalendorių Naujieji metai yra Divali šventė (spalio-lapkr. mėn.) – žibintų šventė, kurios metu garbinama turto, sėkmės ir šeimos deivė Lakšmi. Lempučių arba žibintų girliandomis papuošiami namai. Laikoma, kad Divali naktį mirusiųjų sielos aplanko savo buvusius namus, todėl fejerverkais ir raketomis bandoma jas nuvyti. 

## Dasera
Dasera švenčiama spalio pradžioje, kai atsibunda dievai, o žmonės vėl gali užsiimti žemės ūkio ir kariniais reikalais. Šventės metu garbinami padargai ir ginklai, todėl ji turi ryškiai išreikštą militarinį pobūdį. Beveik visoje Indijoje ji siejama su deivės Durgos kova su nelabaisiais, kai kuriuose regionuose šventės metu garbinamas Rama kaip idealus valdovas ir jo pergalė prieš demoną Ravaną. Ta proga sudeginamos milžiniškos nelabųjų iškamšos, miestuose sunaudojama labai daug pirotechnikos.
Kooperacijos principas

**Kooperacija** - teisės principas, įpareigojantis teisinių santykių dalyvius bendradarbiauti. Tai yra reikalinga tokiais atvejais, kai šalių teisių bei pareigų įgyvendinimas gali priklausyti nuo kitos pusės aktyvių veiksmų.

## Proceso teisė

Teismas, bendradarbiaudamas su dalyvaujančiais byloje asmenimis, imasi priemonių, kad byla būtų tinkamai išnagrinėta (LR CPK 8 straipsnis „Kooperacijos principas“).  

## Taip pat skaitykite
Kooperacija

## Šaltiniai
Teisminė gynyba

**Teisminė gynyba** - teisinės gynybos rūšis; proceso teisės nuostata, teisės principas.

Lietuvoje yra garantuojama pirminė bei antrinė teisinė pagalba (teisinė konsultacija ir advokato paslaugos).

## Civilinis procesas

Kiekvienas suinteresuotas asmuo turi teisę įstatymų nustatyta tvarka kreiptis į teismą, kad būtų apginta pažeista ar ginčijama jo teisė arba įstatymų saugomas interesas (LR CPK 5 straipsnio 1 dalis „Teisė kreiptis į teismą teisminės gynybos“).

Atsisakymas teisės kreiptis į teismą negalioja (LR CPK 5 str. 2 d.).

Teismas imasi nagrinėti civilinę bylą pagal asmens (arba jo atstovo), kuris kreipėsi, kad būtų apginta jo teisė arba įstatymų saugomas interesas, pareiškimą. Įstatymų nustatytais atvejais pareiškimą teismui dėl viešojo intereso gynimo valstybės vardu gali pareikšti prokuroras arba kita įstatymų įgaliota institucija (LR CPK 5 str. 3 d.).

Ieškinio teisenos bylose paduodami ieškiniai, o ypatingosios teisenos ir kitose bylose – pareiškimai ar prašymai (LR CPK 5 str. 4 d.).  

## Šaltiniai
Įspėjimas (teisė)

**Įspėjimas** - teismo nuobauda Lietuvoje. Įspėjimas skiriamas asmenims, kurie bylos nagrinėjimo metu pažeidžia teismo posėdžio tvarką. Nutartis paskirti įspėjimą yra užrašoma teismo posėdžio protokole, o jeigu teismo posėdžio protokolas nerašomas, – įspėjimas skiriamas rašytine teismo nutartimi. Nutartis skirti įspėjimą neskundžiama (LR CPK 104 straipsnis „Įspėjimas“).  

Paskyrus įspėjimą, gali būti skiriamas pašalinimas iš teismo posėdžių salės (asmeniui, kuris bylos nagrinėjimo metu toliau pažeidinėja teismo posėdžio tvarką).

## Šaltiniai
Procesinis bendrininkavimas

**Procesinis bendrininkavimas** – proceso šalių, sudarytų iš kelių asmenų, veikla.

## Privalomasis ir neprivalomasis bendrininkavimas

Ieškinys Lietuvoje gali būti pareiškiamas bendrai kelių ieškovų arba keliems atsakovams, jeigu ieškinio dalykas yra (LR CPK 43 str. 1 d.):
* bendrai pagal įstatymus jiems priklausančios teisės arba pareigos (**privalomas bendrininkavimas**);
* to paties pobūdžio reikalavimai arba įsipareigojimai, pagrįsti ta pačia medžiaga fakto ir teisės klausimais, kai kiekvienas iš reikalavimų atskirai galėtų būti atskiro ieškinio dalykas (**neprivalomas bendrininkavimas**).

Jeigu nagrinėjant bylą paaiškėja, kad ieškinio reikalavimas gali būti nukreiptas dar kitiems byloje nedalyvaujantiems asmenims, teismas ieškovo prašymu gali patraukti šiuos asmenis dalyvauti byloje atsakovais.

## Bendrininkų santykiai
Kiekvienas bendrininkas veikia savo vardu. Bendrininkai gali pavesti bylą vesti vienam iš bendrininkų.

Jeigu ginčijamo santykio pobūdis arba įstatymai lemia tai, kad teismo sprendimai bus nedalomai susiję su visų bendrininkų teisėmis ar pareigomis (privalomas bendrininkavimas), visų procesinių veiksmų, atliktų dalyvavusių nagrinėjant bylą bendrininkų, pasekmės taikomos ir tiems bendrininkams, kurie į bylos nagrinėjimą neatvyko be svarbių priežasčių. Taikos sutarčiai sudaryti, atsisakyti ieškinio ar ieškinį pripažinti būtinas visų bendrininkų (bendraieškių arba bendraatsakovių) sutikimas, išskyrus atvejus, kai šie veiksmai yra atliekami tik neviršijant reikalavimų ar įsipareigojimų.

Kiekvienas iš bendrininkų turi teisę savarankiškai vesti bylą. Į teismo posėdį kviečiami visi bendrininkai, kuriems byla nėra užbaigta (LR CPK 44 straipsnis „Bendrininkų santykiai“).

## Šaltiniai
Slaptumas

**Slaptumas** gali reikšti:

*Privatumas, konfidencialumas
*Sprendimo priėmimo slaptumas, teisės principas
*Paslaptis (karinė, tarnybinė, profesinė, komercinė paslaptis ir t. t.)
Peras Giuntas

**Peras Giuntas** (*Peer Gynt*) – eiliuota penkių veiksmų Henriko Ibseno pjesė, įkvėpta norvegiškos pasakos tuo pačiu pavadinimu. Pjesė pirmą kartą buvo išleista 1867 m. Kopenhagoje ir amžininkų interpretuota kaip norvegų visuomenės satyra. Peras Giuntas – tai žinomiausia visų laikų norvegų teatro pjesė, kuri išpopuliarėjo visame pasaulyje. Pjesės kalba kupina sudėtingos psichologijos ir simbolikos. Pjesės veiksmas vyksta XIX a.

1876 m. Edvardas Grygas parašė muziką pirmajam „Pero Giunto“ pastatymui. Daug ištraukų iš šios aranžuotės išpopuliarėjo kaip orkestrinės siuitos, buvo aranžuotos fortepijonui.

Pagrindinis pjesės veikėjas – mitinis herojus Peras Giuntas, kurio įkvėpimo šaltiniai Henrikui Ibsenui buvo įvairiausi. Ypatingai didelės įtakos turėjo jo draugo Polo Botteno Hanseno (Paul Botten-Hansens) pasakojimai, taip pat paties Ibseno patirtis iš kelionės į Gudbransdalen 1862 m. Paskutinis svarbus įkvėpimo šaltinis buvo Pėterio Asbjornseno norvegiškos legendos ir pasakojimai apie Hiuldrų nuotykius.
Gulbiniškiai (Lenkija)

**Gulbiniškiai** () – kaimas Lenkijos šiaurės rytuose, Jeleniavo valsčiuje, Suvalkų apskrityje, Palenkės vaivadijoje. Kaimas yra apie 5 km į šiaurę nuo Jeleniavo, apie 19 km į šiaurę nuo Suvalkų ir 127 km į šiaurę nuo vaivadijos centro Balstogės, šalia vaivadijos kelio Nr.. Šalia kaimo yra Kopanės ir *Sumavo* ežerai. Netoli kaimo yra Kukmedžių kalnas.

## Istorija
Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.
Civilinė byla

**Civilinė byla** – teisinis klausimas, kilęs iš civilinių, darbo, šeimos, intelektinės nuosavybės, konkurencijos, bankroto, restruktūrizavimo santykių ir kitų klausimų dėl privatinių teisinių santykių, reikalaujantis kompetentingos jurisdikcinės institucijos (teismo) įsikišimo. Sprendžiamas civilinės bei ypatingosios teisenos tvarka. Byloje dalyvauja proceso šalys, kiti asmenys (pvz., ekspertas, vertėjas).

## Taip pat skaitykite

* Administracinė byla
* Baudžiamoji byla
* Konstitucinė byla
* Darbo byla
Ř

**Ř** ir **ř** – 28-oji čekų abėcėlės raidė. Vartojama čekų kalboje, sileziečių kalboje, aukštutinių sorbų kalboje. Čekų kalboje vadinama „R s háčkem“ t. y. „R su paukšteliu“ ir abėcėlėje eina po raidės „R“. Funkcijos požiūriu (ir tik iš dalies tarimu) yra analogiška lenkiškam ir kašubiškam „Rz“ – minkština raidę „R“. Tačiau lenkiško „Rz“ tarimas skiriasi nuo čekiško „Ř“ tarimo, pvz., lenkiškas  ir čekiškas .

*Ř* raidę taisyklingai ištarti dažniausiai itin problematiška žmonėms, kuriems čekų, sileziečių ar sorbų kalba nėra gimtoji. Neteisingas *ř* tarimas vadinamas „rotacismus bohemicus“.

## Naudojimas
* Čekų kalboje *ř* tariamas  – skardus variantas (arba  – duslus variantas), aukštesnė alveolarinė vibrantė.
* Aukštutinių sorbų kalboje *ř* tariamas , duslus postalveolarinis frikatyvas.
* Sileziečių kalboje *ř* tariamas  arba , skardus postalveolarinis frikatyvas.

## Kodai
Teisinis dokumentas

**Teisinis dokumentas** - teisės srities dokumentas.

## Teisės aktas

Teisės aktas gali būti norminis aktas arba individualus aktas. Pagal sritį - teisminis, civilinis (pvz., žr. *[[civilinės būklės aktas]]*), administracinis aktas.

Norminiai - įstatymas (pvz., LR CK, Konstitucija), konstitucinis įstatymas ir kt.

## Procesinis dokumentas

Procesinis dokumentas - civilinio proceso metu svarbus proceso šalių ar teismo dokumentas.
Dispozityvumas

**Dispozityvumas** –  visuomeninių, teisinių santykių šalies galėjimas pasirinkti elgesio variantą; teisės principas. Privatinėje teisėje per jį  pasireiškia sutarties šalių autonomija, sutarčių laisvė. Pvz., sutartimi gali būti pagrindžiami sutartiniai santykiai, jie nustatomi, pratęsiami arba nutraukiami.

Viešoji teisė gali nustatyti imperatyvias normas arba suteikti santykių šalims pasirinkti (taikytiną) teisę.

Šalys ir kiti civilinio proceso dalyviai, laikydamiesi Kodekso nuostatų, turi teisę laisvai disponuoti joms priklausančiomis procesinėmis teisėmis (LR CPK 13 straipsnis „Dispozityvumo principas“).  

## Šaltiniai
Bendrininkavimas

: *Straipsnis apie bendrininkavimą [[civilinis procesas|civiliniame procese]] – *'Procesinis bendrininkavimas**''

**Bendrininkavimas''' baudžiamojoje teisėje – tyčinis bendras dviejų ar daugiau tarpusavyje susitarusių pakaltinamų ir sulaukusių nustatyto amžiaus asmenų dalyvavimas darant baudžiamąją veiką. LR BK komentare bendrininkavimas apibrėžiamas kaip ypatingas tyčinės nusikalstamos veikos padarymo formą, kai nusikalstama veika padaroma bendromis kelių asmenų pastangomis.

Išskirtinas atskiras savarankiškas kelių asmenų dalyvavimo baudžiamoje veikoje institutas. Jį sudaro ne tik bendrininkavimas, tačiau ir tarpinis nusikaltimo vykdymas, bei prisidėjimas prie nusikalstamos veikos padarymo. Bendrininkavimas atskiriamas pagal objektyviuosius ir subjektyviuosius bendrininkavimo požymius (LR BK 24 straipsnio 1 d.).
Diagitai

**Diagitai** arba **diagitai-kalčiakiai** – indėnų genčių grupė, seniau gyvenusi Andų kalnų slėniuose šiaurės vakarų Argentinoje (Saltos, Katamarkos, La Riochos, Tukumano prov.) ir šiaurės rytų Čilėje (Atakamos, Kokimbo reg.). Kalbėjo kakanų kalba (laikoma izoliuota, išnyko XVII a. pab. – XVIII a. pr.).

VIII a. diagitai suformavo savo kultūrą (sutampa su archeologine Santa Marijos kultūra). Augino kukurūzus, pupeles, moliūgus (drėkinamoji žemdirbystė), prisijaukino lamas. Išvystė keramikos, vario metalurgijos amatus. Didelių miestų nekūrė. Gentys neretai kovojo tarpusavyje. Nuo kitų to meto Andų kultūrų skyrėsi, jog neturėjo luominės santvarkos ir neapdirbinėjo brangiųjų metalų. XV a. antroje pusėje diagitų žemes pasiekė inkai ir netrukus užkariavo, tiesa tik iki Kordobos regiono. XVI–XVII a. diagitai buvo užkariauti ispanų, palaipsniui prarado savo kalbą ir kultūrą.

Diagitus sudarė daugybė genčių, svarbesnės: kalčiakiai, hualfinai, kilmesai, motimogastai, pomangastai, alichilanai, apatamai ir kt.

2001–2005 m. Argentinos statistikos duomenimis, šalyje 31 753 žmonės save laiko diagitais. Didžioji jų dalis gyvena tradicinėse diagitų žemėse (šiaurės vakarų Argentina). Iš viso diagitų skaičiaus Argentinoje, 8180 gyvena tradicinėse indėnų bendruomenėse. Didžiausios bendruomenės yra Tukumano provincijoje (Amaiča del Valjė, Kilmesas, Valje de Tafi, El Moljaras, Tolombonas), taip pat Katamarkos provincijoje yra Los Morteritos-Las Kuevas bendruomenė. Čilėje tikslus diagitų skaičius nežinomas, tačiau jų kilmės žmonės gyvena prie Uasko upės, Elkio slėnyje ir Limari slėnyje.
Prokuratorius

**Prokuratorius** (, *cura* - globa) - įgaliotinis, reikalų tvarkytojas, rūpintojas, globėjas. Advokato profesijos Romos laikais pirmtakas.

## Senovės Roma
Romos imperijoje prokuratorius iš pradžių buvo vergas arba išlaisvintasis asmuo (buvęs vergas), kuris savo valdovo ar patrono pavedimu valdė jo turtus, pvz., pinigus, tvarkė ūkinius reikalus.
Brahmanos

**Brahmanos** () – vedų kanono (šriuti) komentatoriškoji dalis, aiškinati žynių, brahmanų ritualą. Brahmanos yra seniausi indų prozos paminklai sukurti apie VIII–VI a. pr. m. e. Jose ryškios žynių pretenzijos į viešpataujančią padėtį visuomenėje, pateikta istorinių žinių, kosmogoninių legendų, kuriomis pasinaudojo daugelis Indijos poetų.

Kiekviena brahmanų mokykla (šaka) turi savas Brahmanas, aiškinančias Vedų (*samhitų*) himnų turinio prasmę. Dabar žinoma 19 išlikusių Brahmanų: 2 siejamos su Rigveda, 6 su Jadžurveda, 10 su Samaveda ir 1 su Atharvaveda. Taip pat yra atskirų išlikusių tekstinių fragmentų. Pati svarbiausia yra Šatapatha Brahmana (*śatapatha brāhmaṇa*), kurios spausdintinę versiją sudaro 5 tomai. Tuo tarpu dalis Brahmanų yra visai trumpos.

Iš Brahmanų pradėjo formuotis Vedantos filosofinė tradicija, karmos, gyvenimo ciklų (ašramų) tradicijos, astrologijos, teisės, kalbotyros principai. Brahmanos į savo sudėtį įtraukia Upanišadų ir Aranjakų dalis.

## Brahmanų sąrašas

Skirtos Rigvedai:
* *Aitareya Brāhmaṇa*
* *Kaušitaki Brāhmaṇa*

Skirtos Samavedai:
* *Tandiya* (arba *Pañcaviṃśa*) *Brāhmaṇa*
* *Ṣaḍviṃṡa Brāhmaṇa*
* *Jaiminīya Upaniṣad Brāhmaņa*
* *Chāndogya Brāhmaṇa*
* ir kt.

Skirtos Baltajai Jadžurvedai:
* *[[Šatapatha Brahmana|Śatapatha Brāhmaṇa]]*

Skirtos Juodajai Jadžurvedai (įeina į pačios Jadžurvedos sudėtį):
* *Maitrayani Samhita*
* *Katha Samhita*
* *Kapisthalakatha Samhita*
* *Taittiriya Samhita* (yra dar papildoma *Taittiriya Brāhmaṇa*)

Skirtos Atharvavedai:
* *Gopatha Brāhmaṇa*

## Taip pat skaitykite
* Brahma
* Brahmanizmas
Bendrininkas

**Bendrininkas**:

*Bendrininkas civiliniame procese (bendraieškis arba bendraatsakovis)
*Bendrininkas baudžiamajame procese
Kazimieruvka

**Kazimieruvka** () – kaimas Lenkijos šiaurės rytuose, Jeleniavo valsčiuje, Suvalkų apskrityje, Palenkės vaivadijoje. Kaimas yra apie 3 km į šiaurės vakarus nuo Jeleniavo, apie 16 km į šiaurę nuo Suvalkų ir 124 km į šiaurę nuo vaivadijos centro Balstogės.

## Istorija
Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.
Zlitenas

**Zlitenas** arba **Zlitanas** () – miestas prie Viduržemio jūros į vakarus nuo Sirto įlankos. Priklauso Libijos Misratos savivaldybei.

## Istorija
Senovėje miestas priklausė Romos imperijai. Buvęs Zliteno savivaldybės administracinis centras.

## Edukacija
Zlitene yra vienas iš geriausiai renovuotų islamiškų universitetų šalyje. Įsikūrę meno ir mokslo fakultetas, ekonomikos ir politikos mokslo fakultetas, odontologijos fakultetas, švietimo fakultetas. Mieste taip pat veikia profesinio mokymo centras, apimantis įvairias inžinerines gamybos sritis.

## Ekonomika
Miestas turi keletą modernių bankininkystės institucijų, prekybos centrą, Zliteno viešbutį. Svarbus turizmas. Veikia cemento gamykla.
Brahmanas (reikšmės)

Žodis **brahmanas** reiškia:

* Brahmanas – senovės Indijos idealistinės filosofijos, ypač vedantos, sąvoka, kuri reiškia visaapimančią substanciją, aukščiausiąją realybę, pasaulio esmę ir sielą.
* brahmanas – brahmanų kasta yra vienas iš keturių luomų hinduizmo socialinėje santvarkoje.
* Brahmanos – vedų rūšis, teologiniai traktatai, aiškinantys žynių, brahmanų ritualą.
* Brahmanizmas – ankstyvosios vergovinės visuomenės religija, atsiradusi I tūkstantmečio pr. m. e. pradžioje Indijoje ir pakeitusi senąją indų religiją vedizmą.
* Brahma – aukščiausioji dievybė, įeinanti į brahmanizmo ir hinduizmo trejybę trimurti (Brahma, Višnus ir Šiva).
* Brahmačarja – tai vienas iš keturių vedų šventraščiais pagrįstas gyvenimo tarpsnis (ašrama).
* Brahmi yra rašto sistema, vartota senovės Indijoje.
Ašramo reikšmės

* Ašramas – vieta, kurioje žmogus kreipiasi pats į save per meditaciją ar maldą, ritualą ar dvasios atnaujinimą.
* Ašrama – pagal vedas pirminė žodžio ašrama reikšmė buvo žmogaus gyvenimo santvarka ir tarpsniai.
Jaunojo Verterio kančios

**Jaunojo Verterio kančios** () – epistolinis Gėtės romanas, išleistas 1774 m.

Romanas buvo vienas svarbiausių vokiečių *Audros ir veržimosi judėjimo* kūrinių, padaręs įtaką vėlesnės Romantizmo literatūros formavimuisi. Šis romanas Gėtę pavertė Švietimo amžiaus įžymybe. Kultinis romano statusas jaunimo gretose išpopuliarino kūrinyje aprašytą Verterio aprangos stilių ir net paskatino savižudybes pagrindinio veikėjo pavyzdžiu.

## Literatūra
* Jaunojo Verterio kančios / vertė Povilas Gaučys. – Kaunas: „Sakalo“ bendrovė, 1932. – 173 p.: iliustr.
* Jaunojo Verterio kančios. – Vilnius: Valstybinė grožinės literatūros leidykla, 1963. – 178 p.
* Jaunojo Verterio kančios: romanas / iš vokiečių k. vertė Eugenija Vengrienė, iliustr. Vytautas Kazimieras Jonynas. – 2-asis leidimas. – Vilnius: Vaga, 1984. – 119 p.: iliustr.
* Jaunojo Verterio kančios: romanas / parengė Agnė Iešmantaitė, iš vokiečių k. vertė Eugenija Vengrienė. – Vilnius: Žaltvykslė, 2007. – 125 p. – ISBN 978-9986-06-247-9

## Nuorodos
Holi

**Holi** () arba ***Holika*** – viena svarbiausių kasmetinių hinduistų švenčių, taip pat švenčiama sikhų, dalies džainų, Nepalo budistų. Tai didžioji pavasario šventė (Vasanta Mahotsava), visoje Indijoje pradedama švęsti per phalgunos (vasario–kovo) mėnesio mėnulio pilnatį.

Holi siejama su meilės dievu Kamadeva, todėl šventė turi saturnalijos bruožų. Pirmąją dieną sudeginama didžiulė baidyklė (rakšasės Holikos arba meilės dievo Kamos), antrąją ir trečiąją dieną indai apibarsto vienas kitą spalvotais dažais (milteliais arba skysčiu, dažnai ir purvu), kai kuriuose regionuose imituojamos kovos tarp vyrų ir moterų. Šis laistymosi dažais paprotys siejamas su Krišna, kuris sielodamasis dėl tamsaus gymio bandė šliūkštelėti dažų ant skaistaus mylimosios Radhos veido. Šventuosiuose vaišnavų Vrindavano ir Mathuros miestuose Holi trunka 16 dienų. Pietų Indijoje per šią šventę pabrėžiamas meilės dievo Kamos pavertimo pelenais (taip pasielgęs asketiškasis Šiva) motyvas. Bengalijoje ir Orisoje ant specialių platformų supamos dievų skulptūros, čia Holi dažniau vadinama Dolapūrnima ar Dolajatra (Sūpuoklių švente).

## Šaltiniai
Dašera

**Dašera** () – viena pagrindinių tradicinių indų švenčių. Švenčiama Ašvino mėnesio (septintas mėnuo pagal Hindu kalendorių) dešimtą dieną – spalio pradžioje, kai atsibunda dievai, o žmonės vėl gali užsiimti žemės ūkio ir kariniais reikalais. Skirtinguose Indijos ir Nepalo regionuose šventimas skiriasi.

Šventės metu garbinami padargai ir ginklai, todėl ji turi ryškiai išreikštą militarinį pobūdį. Beveik visoje Indijoje ji siejama su deivės Durgos kova su nelabaisiais, kai kuriuose regionuose šventės metu garbinamas Rama kaip idealus valdovas ir jo pergalė prieš demoną Ravaną. Ta proga sudeginamos milžiniškos nelabųjų iškamšos, miestuose sunaudojama labai daug pirotechnikos.

## Šaltiniai
Sumavas (Suvalkų apskritis)

**Sumavas** () – kaimas Lenkijos šiaurės rytuose, Jeleniavo valsčiuje, Suvalkų apskrityje, Palenkės vaivadijoje.

## Istorija
Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.

## Pavadinimo kilmė

Švedų mokslininko, Suvalkijos vietovardžių ir vandenvardžių tyrinėtojo Knut Olof Falk nuomone kaimo pavadinimas iš lietuviškosios *Samanis* formos pasikeitė į lenkiškąją *Sumowo* dėl Lietuvos Didžiosios kunigaikštystės raštininkų neretai vartotos sulenkintos formos *Somonis*, kurią dažnai tardavo *Sumanis*. Laikui bėgant, pavadinimą *Sumanis* susiejo su žuvies pavadinimu *Sum* (šamas) ir pakeitė formą į *Sumowo*, kaip nutiko ir Samanio ežero pavadinimui.

## Šaltiniai
945 Barselona

**945 Barselona** – asteroidas, žymimas 945 numeriu. Ryškumas (vidutinės opozicijos metu) 13,2. Vidutinis atstumas nuo Saulės – 2,64 astronominio vieneto. Siderinis periodas 4,29 metų. Orbitos inklinacija labai didelė – beveik 33 laipsniai; dėl to šis asteroidas gali būti matomas danguje labai toli nuo ekliptikos.
Šešupka

**Šešupka** () – kaimas Lenkijos šiaurės rytuose, Jeleniavo valsčiuje, Suvalkų apskrityje, Palenkės vaivadijoje. Kaimas yra apie 7 km į šiaurės vakarus nuo Jeleniavo, apie 18 km į šiaurę nuo Suvalkų ir 126 km į šiaurę nuo vaivadijos centro Balstogės. Šalia kaimo teka Šešupė.

## Istorija
Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.

## Pavadinimo kilmė

Tikėtina, kad kaimo pavadinimas kilęs nuo netoliese tekančios Šešupės upės pavadinimo.


Vaizdas:Szeszupka evangelical cemetery.JPG|Senosios evangelikų kapinės
Udziejekas

**Udziejekas**, **Audenis** () – kaimas Lenkijos šiaurės rytuose, Jeleniavo valsčiuje, Suvalkų apskrityje, Palenkės vaivadijoje. Kaimas yra apie 8 km į šiaurę nuo Jeleniavo, apie 21 km į šiaurę nuo Suvalkų ir 129 km į šiaurę nuo vaivadijos centro Balstogės.

## Istorija
Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.

## Pavadinimo kilmė

Švedų mokslininkas, Suvalkijos vietovardžių ir vandenvardžių tyrinėtojas Knut Olof Falk teigia, kad kaimo pavadinimas yra jotvingių kilmės ir anksčiau prieš jį sulenkinant vadinosi *Audenis*. 1569 m. šis pavadinimas turėjo formą *Awdzieniec*. Pakeitus priesagą – *o*, su kaimų pavadinimais taip labai dažnai atsitikdavo – XVIII a., dokumentuose yra užrašyti šio kaimo tokie variantai: *Ołdziuk*, *Owdziuk*, *Udzieyko*. Dabar šis kaimas vadinamas *Udziejek*, o žemėlapiuose ir laikraščiuose kartais iškreiptai rašomas *Uzdziejek*.

## Šaltiniai
1138 m. Alepo žemės drebėjimas

**1138 m. Alepo žemės drebėjimas** – netoli Alepo miesto šiaurės Sirijoje 1138 m. spalio 11 d. įvykęs žemės drebėjimas. Jis laikomas vienu didžiausių žmonijai žinomų ir trečiu pagal aukų skaičių žemės drebėjimu pasaulio istorijoje. (apie 230 tūkst. žuvusiųjų). 

Žemės drebėjimas vyko keliais etapais ir apėmė dabartinės šiaurės Sirijos ir pietvakarių Turkijos teritorijas, o vėliau ir Iraną bei Azerbaidžaną. Daugiausia žalos drebėjimas padarė 1138 m. spalio 11 d. Alepe. 1139 m. rugsėjo 30 d. galingas seisminis smūgis įvyko ir dabartinio Azerbaidžano miesto Gendžės vietoje. 1138 m. rugsėjo 17 d. įvykusio galingo žemės drebėjimo metu Kiapazo kalno viršūnė nuslinko į Agsu upės tarpeklį. Dėl susidariusios užtvankos susiformavo Gioigiolio ežeras.

Pirmasis 230 000 aukų skaičių XV a. paminėjo Ibn Tagiberdi. Šis skaičius apima ir 1137 m. lapkričio žemės drebėjimą Džaziros lygumoje bei 1139 m. rugsėjo 30 d. žemės drebėjimą Azerbaidžano mieste Gendžėje. Šis aukų skaičius ypač šokiravo Vakarų riterius-kryžiuočius, nes tuo metu šiaurinėje ir vakarinėje Europoje, iš kur jie buvo kilę, retas miestas turėjo daugiau nei 10 tūkst. gyventojų. Tuo tarpu buvusios Bizantijos imperijos ir įvairių arabų emyratų teritorijoje buvę didieji miestai (Alepas, Aleksandrija, Antiochija, Konstantinopolis) turėjo po 200 tūkst. ir daugiau gyventojų. Po žemės drebėjimo 200 tūkst. gyventojų skaičius Alepe vėl pasiektas tik XIX a. pradžioje.

## Geologija

Nuo Antikos laikų buvęs dideliu miestu, Alepas yra išsidėstęs palei šiaurinę Negyvosios jūros geologinių lūžių sistemą, kuri skiria Arabijos plokštę nuo Afrikos plokštės. Šių plokščių judėjimas viena kitos atžvilgiu ir sukėlė šį žemės drebėjimą.

## Nuorodos
Jūratė Elena Norvaišienė

**Jūratė Elena Norvaišienė** (g. 1935 m. rugpjūčio 19 d. Kaune) – Lietuvos gydytoja, šokėja, trenerė, Kauno miesto savivaldybės politinė bei visuomenės veikėja.

## Biografija
1954 m. baigė Kauno 3-ąją mergaičių gimnaziją, 1960 m. baigė Kauno medicinos institutą, gydytoja terapeutė, nuo 1972 m. medicinos mokslų kandidatė.

1960–1992 m. Kauno medicinos instituto dėstytoja, nuo 1988 m. docentė. Parašė metodinių mokomųjų priemonių, vadovėlių socialinės higienos, sveikatos apsaugos organizavimo temomis, straipsnių socialinės higienos, Lietuvos medicinos istorijos ir kitomis temomis.

## Sportinė veikla
Nuo 1960 m. kartu su Česlovu Norvaiša pradėjo lankyti Kauno profsąjungų kultūros rūmų pramoginių šokių Vido Kamačio kursus. 1963–1985 m. su Č. Norvaiša Kauno profsąjungų kultūros rūmų pramoginių šokių ansamblio šokėjai. Kurį laiką Lietuvos estradinio orkestro dainininkė. 1965 m. kartu su vyru – Tarptautinio pramoginių šokių konkurso „Gintarinė pora“ iniciatorė. 1967–1974 m. pasaulio ir Europos pramoginių šokių čempionatų dalyvė. 1964–1974 m. Lietuvos sportinių šokių čempionė, 1972 m. I SSRS balinių šokių konkurso Maskvoje nugalėtoja, pelnė apdovanojimų tarptautiniuose sportinių šokių konkursuose. Nuo 1974 m. kartu su Č. Norvaiša – Kauno profsąjungų kultūros rūmų ansamblio „Sūkurys“ vadovė ir trenerė, 1975–1989 m. Lietuvos, SSRS, Bulgarijos, Kazachijos pramoginių šokių rinktinių trenerė. Kartu su Č. Norvaiša sukūrė choreografijos dramos spektakliams.

## Choreografija
* Karlsonas ir vėl pokštauja, 1973 m., Kauno dramos teatras.
* Pelenė, 1977 m., Jaunimo teatras.
* Merė Popins, 1977 m., Kauno dramos teatras.
* Prisikėlimas, 1977 m. Šiaulių dramos teatras.

## Politinė veikla
Nuo 2011 m. Kauno miesto savivaldybės tarybos narė nuo koalicijos „Vieningas Kaunas“.

## Įvertinimas
* 1968 m. Tarptautinės klasės šokėja
* 1974 m. Aukščiausios kategorijos sportinių šokių teisėja
* 1975 m. Tarptautinės kategorijos sportinių šokių teisėja
* 1996 m. Lietuvos didžiojo kunigaikščio Gedimino ordino Karininko kryžius 
* 2017 m. suteiktas Kauno miesto garbės piliečio vardas.

## Šaltiniai
Česlovas Norvaiša

**Česlovas Norvaiša** (1935 m. gegužės 7 d. Šiauliuose – 2026 m. kovo 9 d. Kaune) – Lietuvos gydytojas, šokėjas, treneris.

## Biografija
1954 m. baigė Šiaulių Juliaus Janonio vidurinę mokyklą, 1960 m. baigė Kauno medicinos institutą, gydytojas. 1961–1989 m. Kauno radijo gamyklos sanatorijos „Banga“ vyriausiasis gydytojas. 

## Sportinė veikla
Nuo 1960 m. kartu su Jūrate Norvaišiene pradėjo lankyti Kauno profsąjungų kultūros rūmų pramoginių šokių Vido Kamačio kursus. 1963–1985 m. su J. Norvaišiene Kauno profsąjungų kultūros rūmų pramoginių šokių ansamblio šokėjai. 1965 m. kartu su žmona – Tarptautinio pramoginių šokių konkurso „Gintarinė pora“ iniciatorius. 1967–1974 m. pasaulio ir Europos pramoginių šokių čempionatų dalyvis. 1964–1974 m. Lietuvos sportinių šokių čempionas, 1972 m. I TSRS balinių šokių konkurso Maskvoje nugalėtojas, pelnė apdovanojimų tarptautiniuose sportinių šokių konkursuose. Nuo 1974 m. kartu su J. Norvaišiene – Kauno profsąjungų kultūros rūmų ansamblio „Sūkurys“ vadovas ir treneris, 1975–1989 m. Lietuvos, TSRS, Bulgarijos, Kazachijos pramoginių šokių rinktinių treneris. Kartu su J. Norvaišiene sukūrė choreografijos dramos spektakliams.

1987–1989 m. TSRS balinių šokių asociacijos prezidentas. 1992–2000 m. Lietuvos sportinių šokių federacijos prezidentas, nuo 2000 m. viceprezidentas, garbės prezidentas.

## Choreografija
* Karlsonas ir vėl pokštauja, 1973 m., Kauno dramos teatras.
* Pelenė, 1977 m., Jaunimo teatras.
* Merė Popins, 1977 m., Kauno dramos teatras.
* Prisikėlimas, 1977 m. Šiaulių dramos teatras.

## Įvertinimas
* 1968 m. Tarptautinės klasės šokėjas;
* 1975 m. Tarptautinės kategorijos sportinių šokių teisėjas;
* 1996 m. Lietuvos didžiojo kunigaikščio Gedimino ordino Karininko kryžius

## Šaltiniai
Povilas Mačiulis

**Povilas Mačiulis** (g. 1986 m. lapkričio 29 d. Kaune) – Lietuvos politikas.

## Biografija
### Išsilavinimas
2006 m. baigė Kauno dailės gimnaziją.

2011 m. Vilniaus dailės akademijos Kauno fakultete baigė dizainą (bakalauras), 2013 m. Kauno technologijos universitete baigė ekonomiką (magistras).

### Karjera
Visuomeninės organizacijos „Vieningas Kaunas“ direktorius; VšĮ „Tavo pramogos“ direktorius; asociacijos „Laisvės alėjos bendruomenė“ direktorius; UAB „Kauno saulėtekis“ rinkodaros vadovas.

2011–2018 m. Kauno miesto savivaldybės tarybos narys nuo koalicijos „Vieningas Kaunas“., Kauno miesto savivaldybės mero pavaduotojas. 2019–2023 m. buvo prezidento Gitano Nausėdos vyriausiuoju patarėju.

## Šaltiniai
Aušra Ručienė

**Aušra Ručienė** (g. 1962 m. gegužės 7 d. Prienuose) – Lietuvos teisininkė, advokatė, Kauno miesto savivaldybės politinė veikėja.

## Biografija
1979 m. baigė Kauno 9-ąją vidurinę mokyklą eksternu. 1985 m. baigė Vilniaus universitetą, teisininkė.

1985–1987 m. Alytaus rajono apylinkės prokuratūros prokuroro padėjėja. 1987–1990 m. Prienų rajono apylinkės prokuratūros prokuroro padėjėja. 1990–1991 m. Prienų rajono apylinkės prokuratūros vyriausioji prokurorė.

1991–1992 m. Trakų rajono apylinkės teismo teisėja. Nuo 1992 m. A. Ručienės advokatų kontoros advokatė. 1993 m. įrašyta į Lietuvos Respublikos advokatų sąrašą. Specializacija – baudžiamoji teisė.

2011–2015 m. Kauno miesto savivaldybės tarybos narė.

Partijos Tvarka ir teisingumas narė.

Lietuvos teisininkų draugijos (LTD) Tarybos narė, Kauno skyriaus pirmininkė, nuo 2002 m. LTD Prienų skyriaus pirmininkė.

Vyras Rimas Antanas Ručys (g. 1954 m.), Seimo narys, buvęs degalinės UAB "Ručenta" vadovas. Dukros Deimantė ir Dovilė.

Moka rusų, prancūzų kalbas.

## Šaltiniai